Hudson Motor Car Company

Hudson Motor Car Company oli 20.2.1909 Detroitissa Michiganissa kauppias Joseph L. Hudsonin ja seitsemän muun liikemiehen perustama yritys. Sen edullisempi rinnakkainen tuotemerkki oli Essex (sittemmin uudelleen nimettynä Terraplane). Hudsonilla oli tehtaita myös Iso-Britanniassa ja Belgiassa. Vuonna 1929 se oli Fordin ja Chevroletin jälkeen Yhdysvaltain kolmanneksi suurin autonvalmistaja. Hudson esitti lukuisia automobiilitekniikan innovaatioita. Sen matalalla step down-korilla varustetut autot hallitsivat NASCAR -kilparatoja vuosina 1951-1954, mutta automallien korin muuntelu asiakaskunnan nopeasti muuttuviin toiveisiin oli vaikeaa, eikä Hudsonin tehokas R6-moottori tyydyttänyt V8-moottoreita haluavaa asiakaskuntaa. Myös paljon resursseja sitoneet Carrozzeria Touring -korilla varustettu Italia-loistoauto (prototyyppi ynnä 25 tuotantoautoa) sekä uusi pieni Hudson Jet epäonnistuivat markkinoilla. Kriisiin ajautunut yhtymä yhdistyi vuonna 1954 Nash-Kelvinator_Corporationin kanssa American Motors Corporationiksi, mikä lakkautti Nash-mallien rinnakkaisversioiksi jääneiden Hudson -autojen valmistuksen kesäkuussa 1957. Vuonna 1987 AMC sulautui Chrysler Corporation -yhtymään.

Galleria

Lähteet

Aiheesta muualla 

 Jay Leno`s Garage: 1953 Hudson Hornet 2d, esittely ja ajo; 28:45 min 

Yhdysvaltalaiset automerkit
1910-luvun autot
1920-luvun autot
1930-luvun autot
1940-luvun autot
1950-luvun autot